CELEX: 21994A0308(01)
Language: hr
Date: 1993-12-27 00:00:00
Title: Protokol o privremenoj primjeni Sporazuma o osnivanju Međunarodnog znanstveno-tehnološkog centra

11/Sv. 122
            
            
               HR
            
            
               Službeni list Europske unije
            
            
               49
            
         21994A0308(01)
   
               L 064/2
            
            
               SLUŽBENI LIST EUROPSKE UNIJE
            
         PROTOKOL
   o privremenoj primjeni Sporazuma o osnivanju Međunarodnog znanstveno-tehnološkog centra
   Europska zajednica za atomsku energiju i Europska zajednica kao jedna stranka, Sjedinjene Američke Države, Japan, i Ruska Federacija, dalje u tekstu „stranke potpisnice”,
   prepoznavši važnost Sporazuma o osnivanju Međunarodnog znanstveno-tehnološkog centra, potpisanog 27. studenoga 1992. u Moskvi, dalje u tekstu „Sporazum”,
   SPORAZUMJELI SU SE:
   Članak I.
   1.   Sporazum stranke potpisnice privremeno primjenjuju u skladu s uvjetima koji su u njemu navedeni od dana posljednje obavijesti stranaka potpisnica o završetku internih postupaka potrebnih za stupanje ovog Protokola na snagu.
   2.   Sporazum se privremeno primjenjuje do njegova stupanja na snagu u skladu s njegovim člankom XVIII.
   Članak II.
   Sporazum stranke preispituju dvije godine nakon početka njegove privremene primjene, neovisno o odredbama članka XV., stavka A, Sporazuma.
   Članak III.
   Svaka stranka može se povući iz ovog Protokola šest mjeseci od datuma kada dostavi pisanu obavijest drugim strankama.
   Članak IV.
   1.   Svaka država koja želi postati stranka Sporazuma u skladu s njegovim člankom XIII., nakon ispunjenja uvjeta navedenih u tom članku i nakon završetka svojih internih postupaka potrebnih za pristupanje Sporazumu, obavješćuje stranke potpisnice o svojoj namjeri da privremeno primjeni Sporazum u skladu s ovim Protokolom.
   2.   Privremena primjena od strane te države počinje od datuma notifikacije iz stavka 1. ovog članka.
   
      Sastavljeno u Moskvi, 27. prosinca 1993., na engleskom i ruskom jeziku, s tim da je svaki tekst jednako vjerodostojan.
      
         Za
         
            Europsku zajednicu za atomsku energiju i Europsku zajednicu
         
         
            Sjedinjene Američke Države
         
         
            Japan
         
         
            Rusku Federaciju